Diari Oficial de la Generalitat Valenciana


Sumari del DOGV 2421, del 04-01-1995 (1995/833476)

RESOLUCIÓ de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2421

Data del DOGV
:   04-01-1995

Secció del DOGV
:   AUTORITATS I PERSONAL

Número del document
:   1995/833476


Data del document
:   16-12-1994

Organisme emissor
:   Universitat Jaume I de Castelló

Tipus de document
:   Resolució

RESOLUCIó de 16 de desembre de 1994, del rector-president de la Universitat Jaume I de Castelló, per la qual es convoquen proves selectives d'accés a diferents grups com a personal laboral fix en llocs de treball vacants de la plantilla d'aquesta Universitat.   
Aquest rectorat, fent ús de les competències que li atribueix l'article 18 en relació amb el 3.2.e de la Llei 11/1983, de 25 d'agost, de Reforma Universitària, i segons el que estableix l'article 61.3 del Decret 179/1992, de 10 de novembre, del Govern Valencià, pel qual s'aprova la Normativa Singular Reguladora de l'Activitat de la Universitat Jaume I de Castelló, i d'acord amb el que disposa el Conveni Col·lectiu per al Personal Laboral de les Universitats Públiques de la Comunitat Valenciana, convoca proves selectives per a l'ingrés de personal laboral fix en els llocs de treball que s'especifiquen en l'annex I d'aquesta convocatòria, d'acord amb les següents  
Bases de la convocatòria  
1. Objecte de la convocatòria  
1.1. Es convoquen proves selectives per a l'ingrés com a personal laboral fix en el llocs de treball vacants en la plantilla de la Universitat Jaume I. Les condicions des llocs vacants són les que s'especifiquen en l'annex I d'aquesta convocatòria.  
1.2. Les condicions de treball dels diferents llocs convocats seran les regulades pel Conveni Col·lectiu per al Personal Laboral de les Universitats Públiques de la Comunitat Valenciana (DOGV núm, 1257, de 5 de maig de 1990), i les altres normes legals que hi siguen d'aplicació.  
1.3. L'exercici dels llocs estarà sotmès a la Llei 53/84, de 26 de desembre, en matèria d'incompatibilitats.  
2. Requisits dels aspirants  
2.1. Per a ser admès a aquestes proves selectives el personal aspirant haurà de reunir els següents requisits:  
a) Tenir la nacionalitat espanyola o, d'acord amb el que s'estableix en la Llei 17/1993, de 23 de desembre (BOE de 24 de desembre de 1993) sobre l'accés a determinats sectors de la funció pública dels nacionals dels altres estats membres de la Comunitat Europea, tenir la nacionalitat d'un país membre de la Comunitat Europea o de qualsevol d'aquells estats als quals, per virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el tractat constitutiu de la Comunitat Europea.  
b) Haver fet 18 anys el dia que finalitze el termini de presentació de sol·licituds i no tenir l'edat de jubilació.  
c) Estar en possessió de la titulació acadèmica requerida per a l'exercici del lloc de treball, segons consta en l'annex I, a més dels altres requisits i condicions expressades en la descripció dels llocs.  
d) No patir malaltia o discapacitació que impossibilite l'exercici de les funcions dels llocs de treballs oferits.  
e) No trobar-se inhabilitat penalment per a l'exercici de les funcions públiques.  
f) No haver estat separat mitjançant expedient disciplinari de qualsevol administracio o ocupació pública.  
2.2. Les condicions per a ser admès a les proves selectives hauran de reunir-se en el moment de finalització del termini de presentació d'instàncies i mantenir-se durant tot el procés selectiu, fins al moment de la presa de possessió.  
3. Sol·licituds  
3.1. Els qui vulguen prendre part en aquestes proves selectives ho hauran de fer constar en la sol·licitud, segons model de l'annex IV, que es facilitarà gratuïtament en les consergeries dels tres campus de la Universitat: Campus de la carretera de Borriol, Campus del carrer d'Herrero i Campus de la Penyeta Roja, els tres a Castelló de la Plana.  
3.2. Les sol·licituds s'hauran d'adreçar a l'Excm. Sr. Rector Magnífic d'aquesta Universitat. El termini de presentació de les sol·licituds serà de vint dies hàbils, comptadors a partir de l'endemà de la publicació de la convocatòria en el Diari Oficial de la Generalitat Valenciana. S'hauran de presentar en el Registre General de la Universitat Jaume I o en qualsevol de les oficines a què fa referència l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Les sol·licituds que es presenten per mitjà de les oficines de Correus s'hauran de lliurar en sobre obert a l'efecte que el funcionari de Correus hi pose la data i el segell abans de ser certificades.  
3.3. Els drets d'examen seran els que s'indiquen a continuació. Caldrà ingressar la quantitat concreta en el compte corrent 9455391517 -"Universitat Jaume I de Castelló. Drets d'examen"- en Bancaixa, entitat 2077, sucursal 0580 del carrer de Cavallers, 2 de Castelló de la Plana:  
Grup A: 3.045 pessetes  
Grup B: 2.030 pessetes  
Grup C: 1.690 pessetes  
Grup D: 1.030 pessetes  
Grup E: 650 pessetes  
En la sol·licitud ha de figurar el segell de l'esmentada entitat bancària. Si el pagament es fa per transferència, s'ha d'adjuntar a la sol·licitud el resguard..  
3.4. Els aspirants que sol·liciten adaptació d'examen per presentar discapacitació superior o igual al 33%, ho hauran de fer constar en la instància i justificar-ho documentalment.  
3.5. Caldrà adjuntar a la sol·licitud una fotocòpia del DNI o document equivalent per als nacionals d'altres estats a què fa referència la base 2.1.a d'aquesta convocatòria.  
4. Admissió d'aspirants  
4.1. Finalitzat el termini de presentació d'instàncies, després de verificar el compliment de tots els requisits de participació assenyalants en aquesta convocatòria, així com el pagament dels drets d'examen, el rector dictarà una resolució, la qual es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.  
4.2. Els aspirants exclosos, en el termini de 10 dies hàbils comptadors a partir de l'endemà de la publicació de la llista provisional d'admesos i d'exclosos, segons que estableix l'article 71 de la Llei de Règim Jurídic de les Administracions Públiques i del Procediment Administratiu Comú, podran esmenar el defecte que n'havia motivat l'exclusió o fer les al·legacions que consideren oportunes.  
4.3. Finalitzat el termini anterior, esmenats els defectes si pertoca, i vistes les al·legacions corresponents, el rector dictarà una resolució en la qual s'indicarà la llista definitiva d'admesos i d'exclosos. Amb una antelació mínima de quinze dies, es publicarà en el Diari Oficial de la Generalitat Valenciana la data, el lloc i l'hora de realització i l'ordre d'actuació i de començament dels exercicis.  
4.4. Els drets d'examen es reintegraran, d'ofici, sols als aspirants que hagen estat exclosos definitivament de la realització de les proves selectives.  
4.5. La resolució que aprove definitivament la llista d'admesos posarà fi a la via administrativa i, per tant, els aspirants exclosos definitivament podran interposar recurs contenciós administratiu.  
5. Proves selectives  
5.1. El procediment de selecció del personal aspirant es realitzarà pel sistema de concurs-oposició lliure, que constarà de dues fases, una primera fase d'oposició i una segona fase de concurs.  
5.2. Fase d'oposició:  
Constarà dels exercicis que s'indiquen a continuació, que seran cada un d'aquests de caràcter obligatori i eliminatori .  
a) Primer exercici. Consistirà en la realització d'una prova teòrica sobre coneixements de les matèries relacionades amb les funcions que cal desenvolupar, d'acord amb el que es disposa en l'annex I d'aquesta convocatòria.  
b) Segon exercici. Consistirà en la realització d'una prova pràctica relacionada amb el lloc e treball..  
5.3. Fase de concurs  
Consistirà en la valoració pel tribunal dels mèrits, d'acord amb el barem que figura en l'annex II.  
Els aspirants inclosos en la llista d'aprovats hauran de presentar el currículum, en el termini màxim de deu dies hàbils comptadors des de la publicació de llista, dirigit al Servei de Recursos Humans de la Universitat, d'acord amb el que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
únicament es farà efectiva la fase de concurs si se supera la fase d'oposició; en aquest supòsit se sumarà a la puntuació obtinguda en les proves.  
La puntuació final estarà constituïda per la suma de les obtingudes en cada fase.  
Finalment s'elaborarà una relació que constituirà la llista dels aspirants que han superat les proves, per ordre de puntuació, sense que puga superar-se el nombre de vacants convocades.  
6. Qualificació dels exercicis  
6.1. Fase d'oposició.  
Cada un dels exercicis de caràcter obligatori i eliminatori es qualificarà de 0 a 10 punts. Caldrà obtenir per a aprovar, en cada un d'aquests, un mínim de 5 punts.  
La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.  
6.2. Fase de concurs.  
La puntuació de la fase de concurs s'obtindrà sumant la valoració dels mèrits al·legats amb l'aplicació del barem assenyalats en l'annex II.  
únicament podran participar en aquesta fase els aspirants que hagen superat la fase d'oposició.  
Si hi ha empat l'ordre s'establirà segons la major puntuació obtinguda en la fase de concurs. Si persistia l'empat, es dirimirà per ordre alfabètic del primer cognom dels aspirants empatats, iniciant-se aquest per la lletra N d'acord amb el resultat del sorteig publicat en la Resolució de la Direcció General de la Funció Pública d'11 de maig de 1994 (DOGV de 20 de maig).  
6.3. La puntuació final del concurs oposició estarà constituïda per la suma de les puntuacions obtingudes en cada fase. Es donarà publicitat a l'aspirant que ha superat les proves, amb la publicació corresponent.  
7. Desenvolupament de les proves selectives  
7.1. Els exercicis es faran a Castelló de la Plana, al lloc que oportunament s'indicarà.  
Els aspirants seran convocats per a cada exercici en una crida única, amb una antelació mínima de 48 hores, i seran exclosos d'aquestes proves els qui no hi compareguen.  
7.2. El primer exercici es farà en el lloc, data i hora que s'establisca en la resolució per la qual s'aprove la llista definitiva d'admesos i d'exclosos, començant l'ordre d'actuació per la lletra N, d'acord amb el resultat del sorteig publicat en la Resolució de la Direcció General de la Funció Públca d'11 de maig de 1994 (DOGV de 20 de maig).  
7.3. En cada exercici, els aspirants hauran d'acreditar la personalitat mitjançant la presentació del DNI, del passaport o del permís de conduir o document equivalent per als nacionals dels estats a què fa referència la base 2.1.a. Per a aquesta acreditació no seran vàlides les fotocòpies compulsades dels dits documents. Els aspirants hauran de presentar també l'exemplar per a l'interessat de la sol·licitud d'admissió a les proves.  
Els membres del tribunal qualificador i el personal col·laborador no permetran l'accés a la sala on es realitze l'exercici a aquelles persones que no complisquen els requisits anteriors, ni a aquelles que hi compareguen després de finalitzada la crida dels aspirants convocats.  
7.4. El tribunal donarà publicitat en finalitzar cada una de les proves a la llista dels aspirants que han superat la dita prova al local on s'haja fet, així com a la Gerència de la Universitat (Campus de la Penyeta Roja, 1r pis).  
7.5. Si el tribunal s'assabenta en qualsevol moment del procés selectiu que algun dels aspirants no posseeix tots els requisits exigits per aquesta convocatòria, després d'escoltar l'interessat, exlourà l'aspirant i li comunicarà, també, la inexactitud o falsedats que ha formulat l'aspirant en la sol·licitud d'admissió a les proves selectives, als efectes escaients.  
8. Publicitat de les llistes  
8.1. En finalitzar totes les proves que integren la fase d'oposició, el tribunal farà pública, mitjançant anuncis als locals on s'hagen celebrat aquestes i a la Gerència de la Universitat, les llistes amb la puntuació final, les quals constituiran les llistes definitives, per ordre de puntuació, dels aspirants que han superat aquestes proves de selecció.  
8.2. El tribunal elevarà al rector la llista dels aspirants que han superat les proves, segons l'ordre obtingut de la suma de les puntuacions de la fase d'oposició i la fase de concurs, que sols podrà ser igual al nombre de places convocats. Això no obstant, el tribunal igual podrà fer pública una llista complementària en la qual figure la puntuació obtinguda per la resta dels aspirants no seleccionades, però que superaren les proves, i en el supòsit que algun dels sol·licitants no arribara a formalitzar el corresponent contracte, s'inclouria en la proposta el sol·licitant següent per ordre de puntuació.  
9. Coneixements de valencià  
9.1. Els qui superen les proves selectives hauran d'acreditar els seus coneixements de valencià amb la presentació de certificats, diplomes o títols expedits o degudament homologats per la Junta Qualificadora de Coneixements de Valencià o per la Universitat Jaume I o per una altra universitat.  
9.2. Els qui no puguen acreditar els dits coneixements queden compromesos a la realització dels oportuns cursos de perfeccionament que s'organitzen amb aquesta finalitat.  
10. Presentació de documents  
10.1 En el termini de 20 dies hàbils comptadors des de l'endemà de la publicació de la llista d'aprovats en el Diari Oficial de la Generalitat Valenciana, els aspirants proposats hauran de presentar els següents documents, dirigits al Servei de Recursos Humans, d'acord amb el que preveu l'article 38.4 de la Llei 30/1992 de 26 de novembre de Règim Jurídic de les Administracions Públiques i del Procediment Administratiu Comú:  
a) Fotocòpia confrontada del títol acadèmic exigible segons aquesta convocatòria.  
b) Declaració de no haver estat separat mitjançant expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.  
c) Certificat mèdic acreditatiu de no patir cap malaltia o discapacitat que impedisca l'exercici de les funcions corresponents.  
10.2. La falta de presentació de documents, dins del termini indicat, llevat dels casos de força major, o la falsedat de documents, comportaran la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en què l'aspirant havia pogut incórrer.  
11. Formalització dels contractes  
11.1. L'òrgan competent formalitzarà el contracte laboral de caràcter indefinit. Fins a aqueix moment, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana, adquirirà la condició de personal labora fix.  
12. Tribunal qualificador  
12.1. El tribunal qualificador d'aquestes proves és el que figura en l'annex III d'aquesta convocatòria.  
12.2. El tribunal podrà, sempre sota la seua direcció i control directe, nomenar col·laboradors, especialistes i ajudants.  
12.3. Els membres del tribunal i els col·laboradors, especialistes i ajudants, hauran d'abstenir-se d'intervenir quan hi concórrega alguna de les cinrcumstàncies previstes en els articles 28 i 29 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o si hagueren realitzat tasques de preparació d'aspirants a proves selectives al mateix cos i escala en els cinc anys anteriors a la publicació d'aquesta convocatòria.  
12.4. Als efectes de comunicacions i altres incidències, el tribunal tindrà la seu a la Gerència de la Universitat Jaume I, Campus de la Penyeta Roja, Castelló de la Plana.  
12.5. El tribunal que actue en aquestes proves tindrà la categoria assenyalada en el Decret 200/85, de 23 de desembre, del Consell de la Generalitat Valenciana, sobre indemnitzacions per raó de servei, i Ordre de 17 de febrer de 1986 (DOGV de 10 de març de 1986) pel qual es desenvolupa l'anterior Decret.  
12.6. El funcionament del tribunal s'adaptarà al que estableix la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, per als òrgans col·legiats.  
13. Recursos  
13.1. Aquesta convocatòria, les seues bases i els actes administratius que es dicten en el seu desenvolupament, excepte les actuacions del tribunal, podran ser impugnats per les persones interessades mitjançant la interposició, després de la comunicació preceptiva al rector, de recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana, o de l'endemà de la publicació dels actes subsegüents, com pertoque, d'acord amb l'article 110.3 de la Llei 30/1992, de Règim Jurídic de les Administracions Públiques i del Procediment Administratiu Comú i amb els articles 58.1 i 57.2.f de la Llei Reguladora de la Jurisdicció Contenciosa Administrativa (disposició addicional onzena de la Llei 30/1992).  
13.2. Contra els actes del tribunal es podrà interposar recurs ordinari davant el rector de la Universitat Jaume I en el termini d'un mes, comptador a partir de l'endemà de la publicació de la corresponent resolució del tribunal.  
Castelló de la Plana, 16 de desembre de 1994..- El rector de la Universitat Jaume I: Celestino Suárez Burguet.  
ANNEX I  
Codi del lloc: 10008  
Denominació: Director del Centre de Processament de Dades  
Classificació: A26B  
Nombre de places convocades: 1  
Destinació: Centre de Processament de Dades  
Localitat: Castelló de la Plana  
Requisits: títol de doctor, llicenciat, arquitecte, enginyer o equivalent.  
Funcions:  
1.Planificar les activitats dels diferents equips de treball que integren el Centre de Processament de Dades  
2.Coordinar les funcions del Centre de Processament de Dades amb altres departaments de la Universitat i amb els proveïdors d'equips i serveis.  
3.Mantenir informats als òrgans de direcció de la Universitat sobre noves tecnologies de la informació, i coordinar tècnicament les adquisicions de la Universitat en aquesta matèria.  
4.Representar al Centre de Processament de Dades davant les organitzacions interuniversitàries relatives a noves tecnologies de la informació i les comunicacions.  
5.Totes aquelles altres funcions inherents al lloc de treball i categoria professional.  
Coneixements sobre els quals versarà la prova teòrico-pràctica:  
-Telecomunicacions, maquinària de mini-ordinadors i ordinadors personals, sistema operatiu UNIX, bases de dades relacionals, llenguatges de programació estructurada, etc.  
-Utilització d'instruments de control i seguiment de projectes.  
-Noves tecnologies de la informació i de les comunicacions.  
-Coneixements sobre l'oferta d'equipament i serveis en el sector informàtic, nacional i estranger.  
-Coneixements d'anglès.  
Codi dels llocs: 10721 al 10809  
Denominació: Operador  
Classificació: C14B  
Nombre de places convocades: 8  
Destinació: Centre de Processament de Dades  
Localitat: Castelló de la Plana  
Requisits: títol de batxiller, formació professional de segon grau o equivalent, títol de BUP, i aquells que hagen superat les proves d'accés a majors de 25 anys a la Universitat.  
Funcions  
1.Tenir a punt tots els ordinadors, les impressores i el material informàtic de la Universitat i tot allò relatiu a la xarxa d'àrea local.  
2.Instal·lar programari nou i manteniment a les aplicacions ja instal·lades.  
3.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Sistemes operatius d'ordinadors personals: PC: MS-DOS, DR-DOS, MS-Windows. MAC: Mac/OS  
-Sistema operatiu UNIX, (HP-UX)  
-Aplicacions client-servidor (Gopher, POP, News, X/Windows, etc.).  
-Els protocols TCP/IP  
Experiència pràctica en:  
-Aplicacions ofimàtiques en l'entorn PC i/o Macintosh (processadors de textos, fulls de càlcul i bases de dades).  
-Muntatge i manteniment de maquinari: ordinadors PC. Ordinadors Apple Macintosht. Perifèrics (impressores, lectors CD-ROM, escànners, mòdems, etc.). Targetes i xarxes locals (LAN).  
-Instal·lació i configuració d'aplicacions de comunicacions en PC i Macintosht. Es valorarà també en HP-UX.  
-Emuladors de terminal (vt100, vt200, Xterm).  
-Servidors d'impressió.  
Codi de lloc: 10392  
Denominació: Tècnic mitjà de comunicació i publicacions  
Classificació: B16B  
Nombre de places convocades: 1  
Destinació: Comunicació i Publicacions  
Localitat: Castelló de la Plana  
Requisits: títol d'enginyer tècnic, diplomat universitari, arquitecte tècnic, formació professional de tercer grau o equivalent.  
Funcions  
1.Maquetar i compaginar les publicacions segons criteris estandaritzats.  
2.Realitzar tots els treballs tècnics necessaris en el procés de la producció editorial.  
3.Portar a terme aquelles altres funcions inherents al lloc de treball i a la seua categoria professional.  
Coneixements sobre els quals versarà la prova teòrico-pràctica  
-La tipografia i les arts gràfiques.  
-Maquetacio informàtica en el sistema operatiu Macintosh.  
-Utilització de programari i maquinari d'autoedició i infografia.  
Codi de lloc: 10988  
Denominació: Tècnic especialista SASC  
Classificació: C15B  
Nombre de places convocades: 1  
Destinació: Servei d'Esports i Servei d'Activitats Socioculturals  
Localitat: Castelló de la Plana  
Requisits: Títol de batxiller, formació professional de segon grau o equivalent, títol de BUP, i aquells que hagen superat les proves d'accés a majors de 25 anys a la Universitat.  
Funcions  
1.Confeccionar els projectes culturals del Servei d'Activitats Socioculturals.  
2.Coordinar les activitats dels diferents àmbits culturals.  
3.Gestionar els programes.  
4.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Legislació sobre cultura i universitat.  
-El concepte de cultura (sentit antropològic, cultura i desenvolupament, animació cultural i sociocultural).  
- Disseny, gestió i avaluació de projectes culturals (anàlisi de l'entorn, elaboració de projectes, tècniques de gestió, avaluació de programes).  
Codi del lloc 10528  
Denominació: Tècnic especialista dissenyador-publicista  
Classificació: C15B  
Nombre de places convocades: 1  
Destinació: Comunicacions i publicacions  
Localitat: Castelló de la Plana  
Requisits: Títol de batxiller, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat.  
Funcions:  
1.Elaborar dissenys gràics per a les publicacions de la Universitat  
2.Proposar activitats de promoció i publicitació.  
3.Totes aquelles altres funcions inherents al lloc de treball i categoria professional.  
Coneixements sobre els quals versarà la prova teòrico-pràctica:  
- Les arts gràfiques i el disseny  
- Disseny assistit per ordinador  
Codi del lloc 10903  
Denominació: Oficial de primera de taller-laboratori  
Catalogació: C/D13A  
Nombre de places convocades: 1  
Destinació: Laboratori-tallers de metall  
Localitat de destinació: Castelló de la Plana  
Requisits: Títol de batxiller, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat; títol de graduat escolar, formació professional de primer grau o equivalent, o batxillerat elemental.  
Funcions:   
1.Realitzar totes les activitats de col·laboració i ajuda necessàries als laboratoris.  
2.Manteniment i control del material i de l'equip de laboratori.  
3.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Coneixements de mecanitzat de metalls. Tècniques de soldadura. Manteniment de màquines. Destresa en el maneig de màquines-instruments de metall (torn, fresadora, perforadora, etc.) i de soldadura elèctrica manual.  
-Coneixements de CAD i control numèric.  
Codi de lloc 10516  
Denominació: Oficial de primera de taller-laboratori  
Classificació: C/D13A  
Nombre de places convocades: 1  
Destinació: laboratoris de taller de fusta i prototips.  
Localitat de destinació: Castelló de la Plana  
Requisits: Títol de batxiller, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat; títol de graduat escolar, formació professional de primer grau o equivalent, i batxillerat elemental.  
Funcions:  
1.Realitzar totes les activitats de col·laboració i ajuda necessàries als laboratoris.  
2.Manteniment i control del material i de l'equip de laboratori.  
3.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Coneixements de mecanitzat, conformat i acoblament en fusta i plàstic.  
-Coneixements de mecanitzat de màquines, tant de fitxes com de portàtils (torn, serres, termoconformadores de làmines).  
-Destresa en el maneig d'instruments manuals (ribot, serres manuals, gúbia).  
Codi del lloc 10182  
Denominació: Oficial de primera de taller-laboratori  
Classificació: C/D13A  
Nombre de places convocades: 1  
Destinació: Aules d'autoaprenentatge  
Localitat de destinació: Castelló de la Plana  
Requisits: Títol de batxiller, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat; títol de graduat escolar, formació professional de primer grau o equivalent, i batxillerat elemental.  
Funcions:   
1.Realitzar totes les activitats de col·laboració i ajuda necessàries als laboratoris.  
2.Manteniment i control del material i de l'equip de laboratori.  
3.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Coneixements de vídeo i TV. Enregistrament i muntatge en vídeo. Sistemes estèreo de TV i vídeo.  
-Coneixements sobre la recepció via satèl·lit i antenes terrestres. Distribució de senyals per RF.  
-Coneixements d'enregistrament i muntatge de so.  
Codi del lloc 10414  
Denominació: Tècnic especialista d'audiovisuals  
Classificació: C15A  
Nombre de places convocades: 1  
Destinació: Mitjans audiovisuals  
Localitat de destinació: Castelló de la Plana  
Requisits: Títol de batxiller, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat.  
Funcions:  
1.Realitzar el control i coordinació de l'activitat dels mitjans audiovisuals de la Universitat per a la comunitat universitària.  
2.Totes aquelles altres funcions inherents al lloc de treball i a la categoria professional.  
3.Participar en l'assessorament tècnic d'adquisició d'equips audiovisuals.  
Coneixements sobre els quals versarà la prova teòrico-pràctica:  
-Maneig d'equips audiovisuals.  
-Supervisar el manteniment d'equips audiovisuals  
-Elaboració de transparències.  
- Maquetació i disseny gràfic assistit per ordinador, preferentment Apple Macintosht.  
-Realització de fotografies i diapositives.  
-Muntatge de bandes sonores i sonorització de videogrames.  
-Enregistrament de vídeo de programes via satèl·lit.  
-Realització de microfilm.  
-Preparació i producció de vídeos.  
Codi del lloc 10819  
Denominació: Oficial de primera d'audiovisuals  
Classificació: C13A  
Nombre de places convocades: 3  
Destinació: Mitjans audiovisuals  
Localitat de destinació: Castelló de la Plana  
Requisits: Títol de batxiller superior, formació professional de segon grau o equivalent, títol de BUP i aquells que hagen superat les proves d'accés de majors de 25 anys a la Universitat.  
Funcions:   
1.Produir, realizar i duplicar suports audiovisuals (vídeo, àudio, transparències).  
2.Arxivar i catalogar els dits suports.  
3.Revisar, calibrar i instal·lar equips audiovisuals.  
4.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-àudio: instal·lació i control de megafonies. Còpia de cintes d'àudio.  
-Transparències: elaboració de transparències per ordinador.  
-Vídeo: enregistrament amb càmera de vídeo. Edició. Còpia de cintes.  
- Instal·lació de pantalles de cristall líquid.  
Codi del lloc 10153  
Denominació: Telefonista  
Classificació: E09A/E  
Nombre de places convocades: 1  
Localitat de destinació: Castelló de la Plana  
Requisits: Certificat d'escolaritat  
Funcions:  
1.Establir les comunicacions telefòniques externes i internes de la Universtat.  
2.Totes aquelles altres funcions inherents al lloc de treball i a la categoria professional.  
Coneixements sobre els quals versarà la prova teòrico-pràctica:  
-Funcionament de la centraleta IBERCOM  
-Coneixements de valencià  
-Informació i atenció al públic.  
Codi dels llocs 10109 al 10824  
Denominació: Ordenança del Centre de Documentació  
Catalogació: E09B  
Nombre de places convocades: 5  
Localitat de destinació: Castelló de la Plana  
Requisits: Certificat d'escolaritat  
Funcions  
1.Segellar tot el material documental.  
2.Atendre els usuaris del Centre de Documentació en tot allò referent als serveis de consulta de sala i préstec.  
3.Embalar els lots bibliogràfics per a la distribució posterior entre les diferents sales de lectura dels campus universitaris.  
4.Col·locar ordenadament als seus llocs de dipòsit, tant el material documenta de nova adquisició com l'utilitzat pels usuaris del Centre de Documentació.  
5.Col·locar etiquetes magnètiques i codis de barres en els llibres o altre tipus de material.  
6.Transmetre al personal bibliotecari qualsevol consulta i suggeriment dels usuaris del Centre de Docuementació.  
Coneixements sobre els quals versarà la prova teòrico-pràctica:  
-Biblioteconomia a nivell general.  
-El Centre de Documentació de la Universitat Jaume I  
-Els serveis als usuaris  
-Informació i atenció al públic  
ANNEX II  
Barem  
La valoració dels mèrits es farà segons el barem següent:  
1. Experiència 0,75 punts per semestre o fracció, fins a un màxim de 4 punts, segons el treball desenvolupat a la Universitat Jaume I, en llocs de la categoria laboral a què s'aspira.  
2. Antiguitat: 0,35 per semestre o fracció, fins a un màxim de 2 punts, en llocs desenvolupats a la Universitat Jaume I.  
3. Valencià. Es valorarà fins a un màxim d'1 punt, d'acord amb la següent escala:  
a) Coneixement oral 0,25 punts  
b) Coneixement de grau elemental 0,50 punts  
c) Coneixement de grau mitjà 0,75 punts  
d) Coneixement de grau superior 1 punt  
4. Entrevista: es valorarà fins a un màxim de 3 punts, d'acord amb les característiques del lloc.  
ANNEX III  
Tribunal qualificador  
Titulars:  
- El gerent o persona en qui delegue  
- Dos representants de la Universitat designats pel rector.  
- Un representant de cada una de les centrals sindicals més representatives.  
- La cap de l'àrea de Recursos Humans, que actuarà com a secretària, amb veu però sense vot.  
Tribunal suplent  
- La mateixa estructura